kardosdrur/scandi-wiki huggingface dataset:
Norra Österbotten

Norra Österbotten (finsk Pohjois-Pohjanmaan maakunta) er et landskab og en sekundærkommune i det nordlige Finland. 
 
Norra Österbotten består af 34 kommuner, der tilsammen havde næsten 395.000 indbyggere i 2010. Uleåborg er landskabets hovedby.

Nabolandskaber 
Norra Österbotten grænser i sydvest op til Mellersta Österbotten, i vest til Bottenbugten, i nord til landskabet Lappi, i øst til Rusland, i sydøst til Kajanaland og Norra Savolax samt i syd til Mellersta Finland.

Regionen Nordfinland 
Norra Österbotten hører administrativ under Nordfinlands regionsforvaltning. Det samme gør landskabet Kajanaland.

Det historiske Österbotten 
Det nuværende landskab Österbotten oprettet i 1998. 
 
Det historiske landskab Österbotten var meget større end det nuværende landskab. Tidligere omfattede landskabet nemlig: det nuværende Österbotten, Södra Österbotten, Mellersta Österbotten, Norra Österbotten og Kajanaland samt den sydlige del af landskabet Lappi. Området øst for Salla og Kuusamo blev erobret af Sovjetunionen under Vinterkrigen. Alakurtti er største by i den afstående Salla-albue.

Det historiske landskab omfattede hele 36 % af Finlands daværende areal.

Kommuner 
Norra Österbotten består af 30 kommuner. De 11 byer (städer) er skrevet med fed skrift. 

Koillismaa sub-region:
Kuusamo 
Taivalkoski 
Nivala–Haapajärvi sub-region:
Haapajärvi
Kärsämäki 
Nivala 
Pyhäjärvi 
Reisjärvi 
Oulu sub-region:
Hailuoto 
Kempele 
Liminka 
Lumijoki 
Muhos 
Oulu 
Tyrnävä 

Oulunkaari sub-region:
Ii 
Pudasjärvi 
Utajärvi 
Vaala
Raahe sub-region:
Pyhäjoki 
Raahe
Siikajoki 
Siikalatva sub-region:
Haapavesi 
Pyhäntä 
Siikalatva 
Ylivieska sub-region:
Alavieska 
Kalajoki 
Merijärvi 
Oulainen 
Sievi 
Ylivieska

Finlands landskaber
 
Nordfinland
Etableret i 1998
London Kashmir

"London Kashmir" er det 22. afsnit i den danske sitcomserie Klovn med Casper Christensen og Frank Hvam. Serien blander fantasi og virkelighed, da de fleste af skuespillerne spiller roller med deres egne navne. Afsnittet blev skrevet af Casper Christensen og instrueret af Niels Gråbøl og havde premiere på TV2 Zulu den 13. marts 2006.

Handling 

Frank bruger Jarlens kashmirtrøje som brilleklud, hvorefter der kommer en fedtplet på og Jarlen vil have en ny trøje før Frank kan blive optaget i ølklubben. Senere er der fejl i Mias tisseprøve hvorefter Frank lyver om at de har mistet et barn i 9. måned.

Eksterne henvisninger 
 

Klovn-afsnit
Dieter Dengler

Dieter Dengler (22. maj 1938 – 7. februar 2001) var en tysk-født, amerikansk kamppilot under Vietnamkrigen.
Han var en af de to overlevende (ud af syv), efter en flugt  fra en Pathet Lao-fangelejr. Han blev reddet efter 23 dages flugt.

Hans Douglas A-1 Skyraider-propelfly blev skudt ned  1. februar 1966 over Laos, og han blev fanget af Pathet Lao-styrker dagen efter. Han blev sendt til en fangelejr, hvorfra han flygtede efter seks måneder, ved at have kapret våben og dræbt vogterne. Han flygtede fra lejren, og blev reddet af amerikanske styrker 23 dage senere. Da vejede han kun 98 pund (44,45 kg) ved en højde på 5 fod 9 inches (175 cm).

Dieter Dengler forblev i US Navy et år mere, hvorefter han blev amerikansk testpilot. Han overlevede 4 andre flystyrt, inden han  7. februar 2001 døde af en sjælden nervesygdom, amyotrofisk lateral sklerose.

Hans bedrift er filmatiseret i Rescue Dawn fra 2007, med Christian Bale i hovedrollen.

Eksterne henvisninger 

 
 

Militærfolk fra USA
Vietnamkrigen
LLVM

LLVM (tidligere Low Level Virtual Machine) er en compiler infrastruktur skrevet i C++. LLVM er designet til compile-time, link-time, runtime og "idle-time" optimering af programmer skrevet i vilkårlige programmeringssprog. I starten blev kun C og C++ implementeret – i dag er der flere sprog som også kan oversættes med LLVM: Objective-C, Fortran, Ada, Haskell, Java bytecode, Python, Ruby, ActionScript, GLSL og Rust.

LLVM projektet startede i 2000 ved University of Illinois at Urbana–Champaign, under ledelse af Vikram Adve og Chris Lattner.

LLVM benytter Clang som C/C++ compiler front end.

Se også
LLDB (debugger)
GNU Compiler Collection (GCC)
OpenCL

Kilder/referencer

Eksterne henvisninger
 LLVM: A Compilation Framework for Lifelong Program Analysis & Transformation, a published paper by Chris Lattner, Vikram Adve
 LLVM Language Reference Manual, describes the LLVM intermediate representation
 
 Discussion of LLVM by John Siracusa at Ars Technica
 LLVM Linux Wiki

Frie oversættere og fortolkere til programmeringssprog
Implementation af programmeringssprog
Udviklingsværktøjer til UNIX
Mac OS X
Duolingo

Duolingo er en app samt en hjemmeside til læring af sprog. Duolingo er designet som et spil, der tager brugeren igennem lektioner, mens de samtidigt hjælper med at oversætte hjemmesider og andre dokumenter. 

Hjemmesiden tilbyder mange forskellige sprog, og fokuserer især på uddøende sprog som b.la: Zulu, Xhosa, Maori, Haitian Creole og Austronesian Tagalog. Blandt de største sprog som man kan lære er Spansk, Fransk, Engelsk, m.m. Duolingo startede deres private beta den 30. november 2011 og akkumulerede en venteliste på over 300.000 brugere. Duolingo blev lanceret for offentligheden den 19. juni 2012.

Historie 
Virksomheden blev startet af professor  (manden bag reCAPTCHA) og hans ph.d.-studerende  og udviklet med Antonio Navas, Vicki Cheung, Marcel Uekermann, Brendan Meeder, Hector Villafuerte, and Jose Fuentes. Luis von Ahn har tidligere stået bag b.la. reCAPTCHA, der er med til at verificere brugere som ikke værende en robot på hjemmesider, så de ikke kan stjæle information og data. Det var efter at han solgte dette til Google, at han sammen med hans PHD-studerende kollega Severin Hacker fik idéen om at lære folk engelsk gratis ved brug af teknologi. Duolingo blev oprindeligt støttet finansielt af b.la. Luis von Ahn´s "MacArthur fellowship"  og er hovedsageligt programmeret i programmeringssproget Python. Yderligere støtte blev siden tildelt i form af en investering fra Union Square Ventures og skuespilleren Ashton Kutcher's firma A-Grade Investments.

Duolingo blev lanceret til Apples iPhone og en til android telefoner, henholdsvis d. 13. november 2012 og d. 14. maj 2013 og siden er Duolingo den største uddannelsesapp i verden.

I 2021 blev Duolingo til en  og har nu en aktieværdi på over 23 milliarder kroner. 

I 2022 kom der en stor UX opdatering til Duolingo, så appen er nu er sti-baseret med lektioner spredt ud, så man lærer mange forskellige ting i mindre dele.

Sprog 
Duolingo tilbyder 43 sprog, som man kan lære. Det er: 

 Arabisk
 Catalansk
 Katonesisk
 kinesisk (Mandarin)
 Tjekkisk 
 Dansk
 Hollandsk
 Engelsk
 Esperanto
 Finsk 
 Fransk 
 Tysk 
 Græsk 
 Guaraní
 Haitian Creole
 Hawaiian 
 Hebraisk 
 High Valyrian 
 Hindi 
 Ungarsk 
 Indonesisk 
 Gælisk 
 Italiensk 
 Japansk
 Klingon
 Koreansk 
 Latin 
 Navajo
 Norsk 
 Polsk 
 Portugisisk 
 Rio 
 Russisk 
 Skotsk gælisk 
 Spansk 
 Swahili
 Svensk 
 Tyrkisk 
 Ukrainsk 
 Vietnamesisk 
 Welsh

 Yiddish
 Zulu

Fodnoter

Referencer

Eksterne henvisninger 
 Officiel hjemmeside 

Læringsnetsteder
Sprogteknologi
Mobilapplikationer
Slaget ved Rain am Lech

Slaget ved Rain am Lech var et slag i Trediveårskrigen. Slaget fandt sted i april 1632 nær byen Rain am Lech ved floden Lech i Schwaben i den nuværende tyske delstat Bayern.

Ved slaget vandt den svensk-finske hær under Gustav 2. Adolf af Sverige over den katolske hær under Johann Tserclaes Tilly. Under slaget blev Tilly hårdt såret, og han døde få uger senere. Den svenske sejr åbnede for, at Sverige-Finland kunne besætte store dele af Bayern.

Rain am Lech, Slaget ved
Begivenheder i 1632
Tobias Perch-Nielsen

Tobias Perch-Nielsen (født 30. august 1989) er en tidligere dansk fodboldspiller, der spillede som angriber.

Karriere

Boldklubben Søllerød-Vedbæk 
I januar 2008 underskrev Tobias Perch-Nielsen en kontrakt med Boldklubben Søllerød-Vedbæk, og blev den blot anden spiller som klubben havde skrevet en professionel kontrakt med. I sæsonen 2007/08 spillede han 12 kampe og scorede otte mål for klubben i 2. division.

FC Roskilde 
Perch-Nielsen skiftede i juli 2008 til 1. divisionsklubben FC Roskilde, der havde købt ham fri af kontrakten med BSV. I BSV var han blevet benyttet som kantspiller, men i Roskilde blev han flyttet frem som angriber. Han sad udenfor i det meste af sæsonen 2009/10 med en skade i menisken.

I sæsonen 2010/11 blev han topscorer for klubben, da han scorede 14 mål i 26 kampe, og sæsonen efter, blev det til fem mål for angriberen, og blev delt topscorer sammen med Jesper Håkansson.

Fra 2008 til 2012 spillede Perch-Nielsen i alt 76 kampe og scorede 21 mål for FC Roskilde.

Viborg FF 
I sommeren 2012 skrev Tobias Perch-Nielsen en kontrakt med 1. divisionsklubben Viborg FF, der var gældende indtil 31. december 2014. I efteråret 2013 var han udlejet til Hobro IK i 1. division, hvor det blev til 3 mål i 10 kampe.

FC Fredericia 
Den 1. juli 2014 skrev Tobias under på en kontrakt med FC Fredericia.

Næstved 
Den 4. februar 2016 skrev han kontrakt med Næstved BK gældende til sommeren 2018.

Den 9. februar 2017 stoppede han sin professionelle karriere, pågrund af knæproblemer.

Eksterne henvisninger 

 Tobias Perch-Nielsens spillerprofil på transfermarkt.co.uk

Referencer 

Fodboldspillere fra Danmark
Fodboldspillere fra FC Roskilde
Fodboldspillere fra Viborg FF
Fodboldspillere fra Boldklubben Søllerød-Vedbæk
Fodboldspillere fra Hobro IK
Fodboldspillere fra FC Fredericia
Henrik Toft Jensen

Henrik Toft Jensen (født 7. marts 1945 i Slagelse) er en dansk forsker og lektor ved RUC. I perioden 1989-2006 rektor for Roskilde Universitetscenter. Uddannet cand.mag. i statskundskab og geografi fra Københavns Universitet.

Referencer 

Ansatte ved Roskilde Universitet
Faglitterære forfattere fra Danmark
Politologer fra Danmark
Geografer fra Danmark
Personer i Kraks Blå Bog
Danskere i 1900-tallet
Danskere i 2000-tallet
Dansksprogede forfattere fra Danmark
Personer fra Slagelse
Mogens Blicher Bjerregård

Mogens Blicher Bjerregård (født 15. august 1957 i Gedved) er dansk journalist og var fra 1999 til 2015 formand for Dansk Journalistforbund. Siden 2013 har han desuden været formand for European Federation of Journalists.

Han har desuden haft forskellige tillidsposter, fx som bestyrelsesmedlem for Danmarks Journalisthøjskole, Akademikernes Centralorganisation og Copydan. 

Mogens Blicher Bjerregård er uddannet fra Danmarks Journalisthøjskole i Aarhus i 1984, og han har bl.a. arbejdet TV Svendborg, Dagbladet Bornholmeren og DR Bornholm.

Kilder

Eksterne henvisninger 
 Mogens Blicher Bjerregård på altinget.dk

Journalister fra Danmark
Formænd for Dansk Journalistforbund
Grodków

Grodków (tysk: Grottkau) er en by i Voivodskabet Opole i Polen. Grodków er administrationscentrum i Gmina Grodków. Byen ligger i det schlesiske lavland i det historiske område Niederschlesien. Cirka 20 kilometer nord for Grodków ligger byen Brzeg.

Mod nord er Gródkow forbundet med motorvejen A4. I 2007 var indbyggertallet 8.709.

Før 1945 var byen en del af Tyskland.

Historie 
I et dokument fra 1210 nævnes byen Grodcobichi beliggende i Hertugdømmet Schlesien. Nabobyen Neu Grottkau blev grundlagt af tyske nybyggere som en del af den tyske Ostsiedlung. Den nye by fik stadsret i 1268 under den schlesiske hertug Henrik 4. Probus. Den middelalderlige byplan var præget af en rektangulær markedsplads og fire gader, der førte til bymurens tårne og videre til de nærliggende byer Nysa, Ziębice, Wrocław og Lewin. Ved delingen af Hertugdømmet Schlesien i 1311 blev Grodków en del af Hertugdømmet Brzeg, der blev styret af hertug Bolesław 3., som i 1327 blev bøhmisk vasal. I 1344 solgte han byen til biskop Przecław af Wrocław, som lod den indlemme i Hertugdømmet Nysa. Senere skænkede den bøhmiske kong Wenzel 4. biskoppen af Wrocław titlen ’Hertug af Gródkow’. Indtil sekulariseringen af bispedømmet i 1810 var Wrocławs biskop hertug af Gródkow.

Grodków blev lagt øde under hussitterkrigene og igen under Trediveårskrigen, hvorefter byen blev genopbygget på foranledning af biskop Sebastian von Rostock, der kom fra Grodków. I 1526 blev byen indlemmet i Det Habsburgske Monarki. Efter Første Schlesiske Krig 1740-42 blev byen annekteret af kong Frederik den Store. Efter Syvårskrigen oprettedes en garnison i byen, der først blev opløst i 1920. Fra 1815 var Grodków en del af provinsen Schlesien.

I 1939 havde byen 4.867 indbyggere, og indtil 1945 var den administrationscentrum for Landkreis Grottkau. Byen led stor skade under Den Røde Hærs Wisła-Oder-offensiv . Efter Anden Verdenskrig blev byens tyske befolkning udvist i overensstemmelse med Potsdam-deklarationen.

Berømte personer fra Grodków 
 Melchior Adam (1575-1622), litteraturhistoriker.
 Sebastian von Rostock (1607-1671), Wrocławs biskop 1665-1671.
 Józef Elsner (1769-1854), komponist.
 Sylvius Leopold Weiss (1687-1750), komponist.
 Johannes Ronge (1813-1887), katolsk præst og grundlægger af Allgemeine Christliche Kirche; arbejdede som præst ved Grodkóws sognekirke fra 1840 til 1843.

Venskabsbyer 
Grodków har følgende venskabsbyer:

  Beckum, Tyskland.
  Bohumín, Tjekkiet.
  Heringsdorf, Tyskland.
  La Celle-Saint-Cloud, Frankrig.
  Borshchiv, Ukraine.

Litteratur 
 Herbermann, Charles. Catholic Encyclopedia. Robert Appleton Company, 1913.

Eksterne henvisninger 

 Største hjemmeside om Grodków 
 Kommunal hjemmeside 
 Heimatstube der Grottkauer 
 Om det jødiske samfund i Grodków på Virtual Shtetl 

Byer i Polen
Kajanaland

Kajanaland (finsk: Kainuun maakunta) er et landskab og en sekundærkommune i det nordlige Finland. 

Kajanaland består af 9 kommuner, der tilsammen havde 82.000 indbyggere i 2010. Kajana er landskabets hovedby.

Nabolandskaber 
Kajanaland grænser i vest og nord op til Norra Österbotten, i øst til Rusland, i sydøst til Norra Karelen og i sydvest til Norra Savolax.

Regionen Nordfinland 
Kajanaland hører administrativ under Nordfinlands regionsforvaltning. Det samme gør landskabet Norra Österbotten.

Forsøg med selvstyre 
Kajanaland er et af de fattigste landskaber i Finland. Gennem årtier har området haft et faldende folketal. Som en forsøgsordning ledes landskabet af en folkevalgt forsamling i perioden 2005-2012. Dette er et særsyn i Finland, da Ålands lagting hidtil har været den eneste direkte valgte forsamling i et landskab.

Den folkevalgte forsamling hedder landskapsfullmäktige på svensk og maakuntavaltuusto på finsk. Den daglige drift ledes af en landskapsstyrelse (maakuntahallitus på finsk) og en landskapsdirektör (maakuntajohtaja på finsk). Landskabet har overtaget driften af udvalgte kommunale opgaver indenfor sundhed og undervisning.

Kommuner 
Kajanaland består af de ni kommuner Hyrynsalmi, Kajana, Kuhmo, Paldamo, Puolango, Ristijärvi, Sotkamo, Suomussalmi og Vaala.

Det historiske Österbotten 
Kajanaland er del af det historiske landskab Österbotten, som var meget større end det nuværende landskab Österbotten, der blev oprettet i 1998.
 
Tidligere omfattede landskabet nemlig det nuværende Österbotten, Södra Österbotten, Mellersta Österbotten, Norra Österbotten og Kajanaland samt den sydlige del af landskabet Lappi. Området øst for Salla og Kuusamo blev erobret af Sovjetunionen under Vinterkrigen. Alakurtti er største by i den afstående Salla-albue.

Det historiske landskab omfattede hele 36 % af Finlands daværende areal.

Referencer 

Finlands landskaber
 
Nordfinland
Etableret i 1998
Kayes (region)

Kayes er en  region  i Mali. Den ligger helt mod vest i landet og grænser til regionen Koulikoro i øst. Den grænser også til landene Mauritanien i nord, Senegal i vest og Guinea i øst. Nationalparken Boucle du Baoulé ligger i den østlige del af regionen.

Historie

Regionen var kerneområdet i kongedømmet Khasso i 1800-tallet. I løbet af 1800-tallet fik franskmændene kontrol over området og byen Kayes blev hovedstad i Fransk Sudan i 1892.

Administrativ inddeling

Kayes er inddelt i syv kredse (Cercle).

 Bafoulabé
 Diéma
 Kita
 Kéniéba
 Kayes
 Nioro
 Yélimané

Malis regioner
BDD

Forkortelsen BDD kan stå for:
 Dysmorfofobi, en psykisk lidelse
 Binært beslutningsdiagram (eng. BDD), en datastruktur
Binært beslutningsdiagram

Inden for datalogi er et binært beslutningsdiagram (eng. binary decision diagram, forkortet BDD) en datastruktur som effektivt repræsenterer en Boolsk funktion. På et mere abstrakt niveau kan BDD'er ses som komprimerede repræsentationer af matematiske mængder eller relationer. I modsætning til andre komprimerede repræsentationer af Boolske funktioner fungerer operationer direkte på BDD'er uden at man behøver at dekomprimere dem.

Se også 
 Boolsk funktion
 Matematisk logik

Datastrukturer
Ville Jais Nielsen

Vilhelmine "Ville" Jais Nielsen født Oppenheim (1. maj 1886 i Randers – 7. november 1949 i Gentofte) var en dansk maler, søster til arkitekten Albert Oppenheim, gift med maleren og keramikeren Jais Nielsen og mor til arkitekten Henrik Jais-Nielsen.

Uddannelse 
Ville Oppenheim var datter af købmand Carl Oppenheim og Jeanette Cohn. Hendes uddannelse omfattede Tegne- og Kunstindustriskolen for Kvinder 1905-07; læretid hos sølvsmed Georg Jensen 1909; porcelænsmaler hos Bing og Grøndahl 1910-12. Hun var dernæst elev hos Othon Friesz i Paris 1912; Harald Giersing i København 1913 og Henrik Sørensen i Oslo 1914.

Hun blev gift 6. november 1920 i København med maleren og keramikeren Jais Nielsen.

Stil og udvikling 
Ville Jais Nielsen tilhørte kredsen af tidlige modernister, der i Paris før 1. verdenskrig studerede kubisme, fauvisme såvel som andre af tidens kunstretninger. Mens Nielsens tidlige farvestærke og rytmisk bevægede malerier var påvirkede af hendes elevforhold til Giersing, først og fremmest i brugen af den sorte farve, er de senere billeder lysere i farveholdningen med stor fornemmelse for lysets indvirkning. Årene 1943-45 tilbragte hun i Stockholm som flygtning på grund af sin jødiske herkomst. Ved flugten måtte hun efterlade ægtefælle og tre børn i Danmark. Adskillelsen fra familien var hård, men blev dog på sin vis frugtbar. Det svenske kunstmiljø var gavnligt for hendes videre udvikling, hun fandt mange venner blandt kunsteliten, ligesom der var rig anledning til at fordybe sig i arbejdet, hvilket udmøntede sig i en stor kunstnerisk produktion. Hendes billeder er malet i store linjer med en penselføring, der giver dem en ornamental karakter. Ud over opstillinger, figurbilleder og portrætter har Nielsen malet landskaber, bl.a. fra Bornholm.

Hun er begravet på Mariebjerg Kirkegård.

Hæder 
 Eibeschütz' Præmie 1912
 Thorvald Bindesbøll Medaljen 1945

 Eckersberg Medaillen 1947

Værker 
 Pige i kurvestol (1914, Randers Kunstmuseum)
 Portræt af forfatteren Jørgen Voeler (1915)
 Portræt af polsk pige (1916)
 Selvportræt (1917)
 Negerkvinde med blomst (udstillet 1917)
 Dame med gult hår (udstillet 1918)
 Russerpige (1919)
 Pige med appelsiner (1921)
 Mit soveværelse i Bretagne (1925)
 Nature morte med grønne æbler (1926-27)
 Lise i lænestol (1928)
 Portræt med guldfisk (1929)
 Dame læser avis (1933)
 Pige med hvid krave (1935)
 Hvid alpeviol (1936)
 Morgenbordet (1936)
 Selvportræt (1937)
 Studie af balletpige (1937)
 Blind pige (1941)
 Model (erhvervet 1944, Randers Kunstmuseum)
 Selvportræt (1944)
 Frugter på et bord (1944)
 Mit rum i Stockholm (1944)
 Dame stopper strømper (1945)
 Nature morte med mælkeflaske (1945, Fuglsang Kunstmuseum)
 Billedhuggerfamilien (1946)
 Kysten ved Allinge (1947)
 Pige med hovedklæde (1947, Trapholt)
 Lise (1947, Eckersberg Medaillen)
 Ekkodalen (1948)

Note

Eksterne kilder og henvisninger 
 
 
 Dansk Kvindebiografisk Leksikon – Ville Jais-Nielsen

Malere fra Danmark
Personer fra Randers
Personer i Dansk Biografisk Leksikon
Personer i Dansk Kvindebiografisk Leksikon
Danskere i 1900-tallet
Jøder fra Danmark
Modtagere af Eckersberg Medaillen
Velodrom

Velodrom er en arena til banecykling. Moderne velodromer har kraftigt hældende ovale baner, der består af to 180-graders cirkulære sving, der forbindes af to langsider. Langsiderne går over i de cirkulære sving gennem en modrat hældningskurve.

Blandt de mest kendte velodromer er velodromen i Roubaix, der bruges til afslutningen på cykelløbet Paris-Roubaix.

Cykling
Stadioner
Finlands försvarsmakt

Finlands försvarsmakt (finsk: Suomen puolustusvoimat) er en militær organisation, som har til opgave at forsvare finsk territorium. Ved at opretholde et effektivt militært forsvar vil man afskrække et angreb mod Finland.
  
Grænse- og kystvagten hører under Indenrigsministeriet, men kan ved en særlig beslutning sættes under militær kommando.

Forsvarets historie 
Det finske forsvar er oprettet i sin nuværende form i 1918. Militæret har dog rødder langt tilbage i historien, således deltog finske enheder i Trediveårskrigen.

Forsvarets organisation 
Forsvaret er opdelt i de tre værn; hæren (Suomen maavoimat/Armén), flåden (Suomen merivoimat/Marinen) og luftvåbnet (Suomen ilmavoimat/Flygvapnet)

Siden 2008 varetages forsvarsmagtens forvaltning af fire militære len. Det er Norra Finlands militärlän, Västra Finlands militärlän, Östra Finlands militärlän og Södra Finlands militärlän.

Eksterne henvisninger 

 Puolustusvoimat  
 Fösvarsmakten  

Førsvarsmakt
Etableret i 1918
Norra Finlands militärlän

Norra Finlands militärlän () er et af hærens fire militære len indenfor Finlands försvarsmakt. Militærlenets stab er placeret i Uleåborg. Lenet er inddelt i fire regionale kontorer eller regionalbyråer, som de kaldes i Finland.

Regionalbureauer 
 Øvre Laplands regionalbureau i Sodankylä. Omfattar kommunerne: Enontekis, Enare, Utsjoki, Kittilä, Kolari, Muonio, Pelkosenniemi, Savukoski og Sodankylä. 
 Laplands regionalbureau i Rovaniemi. Omfattar kommunerne: Kemi, Kemijärvi, Keminmaa, Pello, Posio, Ranua, Rovaniemi, Salla, Simo, Tervola, Torneå og Övertorneå. 
 Kajanalands regionalbureau i Kajana 
 Norra Österbottens regionalbureau i Uleåborg

Finlands militær
Finlands len
Etableret i 2008
Västra Finlands militärlän

Västra Finlands militärlän (finsk: Länsi-Suomen sotilaslääni) er et af hærens fire militære len indenfor Finlands försvarsmakt. Militærlenets stab er placeret i Tavastehus. Lenet er inddelt i syv regionale kontorer eller regionalbyråer, som de kaldes i Finland.

Regionalbureauer 
 Egentliga Tavastlands regionalbureau i Tavastehus
 Mellersta Finlands regionalbureau i Jyväskylä
 Birkalands regionalbureau i Tammerfors
 Österbottens regionalbureau i Vasa (omfatter landskaberne: Södra Österbotten, Österbotten og Mellersta Österbotten)
 Päijänne-Tavastlands regionalbureau i Lahtis
 Satakundas regionalbureau i Huovinrinne ved Säkylä
 Egentliga Finlands regionalbureau i Åbo. (Obs! Åland er en demilitariseret zone)

Finlands militær
Finlands len
Sydvestfinland
Vest- og Midtfinland
Etableret i 2008
Östra Finlands militärlän

Östra Finlands militärlän (finsk: Itä-Suomen sotilaslääni) er et af hærens fire militære len indenfor Finlands försvarsmakt. Militærlenets stab er placeret i Kouvola. Lenet er inddelt i fem regionale kontorer eller regionalbyråer, som de kaldes i Finland.

Regionalbureauer 
 Regionalbureau for Norra Karelen i Joensuu 
 Regionalbureau for Södra Karelen i Villmanstrand 
 Regionalbureau for Norra Savolax i Kuopio 
 Regionalbureau for Södra Savolax i Sankt Michel
 Regionalbureau for Kymmenedalen i Fredrikshamn

Finlands militær
Finlands len
Østfinland
Etableret i 2008
Etagemos

Hylocomium (Etagemos) er en slægt af mosser med kun 2 arter, hvoraf begge findes i Danmark. Hylocomium betyder 'skovbeboer'. Det danske navn skyldes, at hvert års skud tydeligt er adskilt i noget der kan minde om etager.

Arterne i Hylocomium-slægten har rødbrun stængel med grenede parafyllier. Bladene har en svag, dobbelt ribbe.

 Alm. etagemos Hylocomium splendens
 Åben etagemos Hylocomium brevirostre

Litteratur 
 Andersen, A.G. et al. Den danske mosflora. I. Bladmosser, 1976, Gyldendal, .
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument 

Hylocomiaceae
Mosslægter